钦定古今图书集成/方舆汇编/职方典/第1271卷 > 《禹贡》荆州之域唐虞夏商并为荒服春秋战国
## 钦定古今图书集成/方舆汇编/职方典/第1271卷 > 《禹贡》荆州之域唐虞夏商并为荒服春秋战国

时，为楚南境。秦属长沙郡。汉元鼎中，析长沙置零陵郡，隶荆州。三国时属蜀，后并于吴。孙皓分零陵南部为始安，北部为邵阳。晋初，属湘州。至穆帝，分零陵南部立营阳，而道州实其地也。刘宋改零陵郡为国。南齐复为郡。梁改营阳为永阳。隋罢零陵、永阳置永州总管府。大业初，改零陵郡。唐初，复置永州，隶江南道。天宝初，为零陵。宋为永州，隶荆湖南路。元为永州路，隶湖广行省。明洪武初，改为府，辖二州八县。二十四年，割全州清湘、灌阳，隶广之桂林府。崇祯十二年，分宁远一十三里另立新田县，隶湖广承宣布政使司。

皇清因之。康熙三年，分隶湖广湖南承宣布政使司。

领州一县七

零陵县

西汉本泉陵县，武帝元鼎六年置，属零陵郡。东汉郡治于此。三国晋俱因之。南北朝宋属零陵国。齐属零陵郡。梁陈俱因之。隋改零陵县，属永州。唐初因之。天宝复置零陵。五代因之。宋属永州。元属永州路。明属永州府。

皇清因之，编户二十五里。

祁阳县

西汉泉陵县地。东汉因之。三国吴置祁阳县，属零陵郡。晋因之。南北朝宋属零陵国。齐属零陵郡。梁、陈俱因之。隋废。唐复置祁阳县，属永州。五代梁、唐、晋俱因之。宋属永州。元属永州路。明属永州府。

皇清因之，编户十四里。

东安县